text: Surfere skal på brættet i Lillebælt
  25 april 2016 kl. 17.41
  Lillebælt skal fremover være yndlingsdestinationen, når windsurfere skal på vandet.
  Lillebælt skal være surferparadis – og det skal et nyt stævne hjælpe med.
  Uanset hvilken vindretning du har, så har du altid et godt spot.
  
  Mandag var den mangedobbelte windsurfing-verdensmester Bjørn Dunkerbeck i Hejlsminde.
  Han kunne blandt andet forklare, hvorfor Lillebælt er godt til windsurfing.
  - Det specielle ved Lillebælt er, at der er mange øer og bugter, siger Bjørn Dunkerbeck til TV SYD, og uddyber:
  - Så uanset hvilken vindretning du har, så har du altid et godt spot, som vi kalder det på windsurfersprog, hvor du nemt kan komme frem og tilbage igen.
  Bjørn Dunkerbeck var i Hejlsminde for at skabe opmærksomhed om det første Hejlsminde Windsurfing Langdistance Regatta, der er på vandet den 21. maj.
  